als_Latn dik_Latn ron_Latn
Profesionet, rrugët dhe e ardhmja
Aktiviteti Turistik: “ Itinerare Turistike, Profesione dhe e ardhmja” (03.05.14) dhe Turizmi Arkeologjik (06.05.14-11.05.14)
Në kuadër të projektit Tempus CHTMBAL dhe aktiviteteve të programuara për vitin akademik, 2013-2014, Departamenti i Turizmit i Fakultetit të Biznesit, të UAMD-së, organizoi në datën 3 maj 2014, aktivitetin turistik: “Profesionet, rrugët dhe e ardhmja”.
Në këtë aktivitet, përveç pedagogëve morën pjesë studentë të degës së Turizmit, si dhe përfaqësues nga shoqata e turizmit.
Gjithashtu morën pjesë edhe përfaqësues nga shkollat e mesme hotelerike, në Durrës, Berat, të cilat janë pjesë të projektit: “Green Radio”, të fokusuar në reporterin turistik.
Gjatë aktivitetit u organizua edhe një konkurs mbi prezantimin e itenerareve turistike nëpër Shqipëri. Dy grupet fituese të zgjedhura nga juria e profesorëve partnerë në projektin Tempus do t’i bashkohen grupit të profesorëve dhe studentëve të huaj që do të vizitojnë Shqipërinë arkeologjike në datat 6-11 maj 2014.
Universiteti “A. Moisiu”, me përvojë në fushën e turizmit është një nga partnerët e projektit Tempus “Trashëgimia Kulturore Ballkanike dhe Menaxhimi i saj”. Qëllimi i projektit është përgatitja e specialistëve të Trashëgimisë Kulturore, të aftë për të realizuar një shërbim të qëndrueshëm Turistik.
Për këtë qëllim Departamenti i Turizmit ka bashkëpunuar me disa universitete europiane si dhe grupe interesi, si pjesë e programit: “TEMPUS IV-517471- CHTMBAL- Network for Post Graduate Masters in Cultural Heritage and Tourism Management in Balkan Countries. Bashkëpunim edhe me misionin arkeologjik në Durrës e përfaqësuar nga profesoresha e Universitetit të Chieti-Peskara, arkeologia, Sara Santoro.
Universiteti “Aleksandër Moisiu”, përgatit operatorë turistikë në tre profile: Hoteleri, Restorante dhe ata të Turizmit Kulturor dhe Arkeologjik. Ndërkohë Departamenti i Turizmit aktualisht është duke bërë përgatitjen e kurseve të reja në nivel Master, si projekti: Trashëgimia kulturore e Adriatikut dhe menaxhimi i saj.
als_Latn als_Latn als_Latn als_Latn als_Latn als_Latn als_Latn als_Latn als_Latn